

IZVJEŠĆE O RADU

JAVNE VATROGASNE POSTROJBE GRADA POŽEGE

ZA 2021. GODINU

Požega, siječanj 2022. godine.

Temeljem članka 25. Statuta Javne vatrogasne postrojbe grada Požege, URBROJ: 466-08-21-1 od 18. kolovoza 2021. godine zapovjednik Javne vatrogasne postrojbe grada Požege podnosi,

**IZVJEŠĆE O RADU**

**JAVNE VATROGASNE POSTROJBE GRADA POŽEGE**

**ZA 2021. GODINU**

Javna vatrogasna postrojba osnovana je Odlukom KLASA: 021-01/20-01/14, URBROJ:2177/01-02/01-20-1 od 08. prosinca ,2020. godine, kao javna ustanova temeljem Zakona o vatrogastvu (NN 125/19 ) i Zakona o ustanovama ( NN 76/93 i 29/97 ).

Rad Javne vatrogasne postrojbe grad Požege definiran je obvezama iz Zakona o vatrogastvu, Zakona o ustanovama, podzakonskim aktima Zakona, Statutom Javne vatrogasne postrojbe grada Požege i drugim općim aktima postrojbe.

1. **OSNOVNA DJELATNOST JVP GRADA POŽEGE**

Područje odgovornosti i područje djelovanja Javne vatrogasne postrojbe grada Požege je cijeli teritoriji grada Požege s prigradskim naseljima sa zadaćom sudjelovanja u provedbi preventivni mjera zaštite od požara i eksplozija, gašenje požara i spašavanje ljudi i imovine ugroženih požarom i eksplozijom, pružanje tehničke pomoći u nezgodama i opasnim situacijama te obavljanje i drugih poslova u ekološkim i drugim nesrećama, usluge ispumpavanja vode, usluge prijevoza vode za domaćinstva te za fizičke i pravne osobe, usluga auto ljestve te ostale usluge iz djelokruga osposobljenih vatrogasaca.

JVP grada Požege ima jednog osnivača i to grad Požegu sukladno procjeni ugroženosti i izrađenom planu zaštite od požara. JVP grada Požege pokriva cijeli prostor grada s prigradskim naseljima.

Vatrogasna djelatnost obavlja se kao javna služba te je stručna i humanitarna djelatnost od interesa za Republiku Hrvatsku.

Javna vatrogasna postrojba izvršava financijski plan u okviru razdjela upravnog odjel za komunalnu djelatnost i gospodarenje. Javna vatrogasna postrojba je proračunski korisnik i odgovorna je za racionalno upravljanje prihodima i rashodima istog.

Financiranje JVP grad Požege provodi se sukladno odredbi članka 123. Zakona o vatrogastvu (Narodne novine br.125/19,te članka 5. stavak 3. Zakona o financiranju lokalne i pdručne (regionalne) samouprave ( NN br. 127/17) te Odluke Vlade Republike Hrvatske o minimalnim financijskim standardima za decentralizirano financiranje redovite djelatnosti javnih vatrogasnih postrojbi za 2021. godinu. Razliku nedostatnih financijskih sredstava od decentralizirane funkcije u Državnom proračunu Republike Hrvatske za 2021. godinu do planiranih financijskih sredstava u Financijskom planu uplatit će osnivač iz vlastitog proračuna.

1. **VATROGASNE INTERVENCIJE**

U 2021.godini Javna vatrogasna postrojba grada Požege sudjelovala jeu **1046 intervencije** na području djelovanja što je u odnosu na 2020. godinu povećanje tehnički intervencija dok ostale intervencije su prosjeku zadnjih godina što se vidi iz tablice 1.

Tablica 1.

OSTALE INTERVENCIJE

Tablica 2.

Najveći postotak intervencija odnosi se na tehničke intervencije 81,8 %, ostale intervencije 13,0%, požarne intervencije 5,2 %.

Pregledom intervencija u periodu od 2017. - 2021. godine vidljivo je da 2021. godina jako odskače od prethodnih iz razloga što nas je u mjesecu lipnju pogodilo veliko nevrijeme.

Pregled intervencija po mjesecima za 2021. godinu.Tablica 3.

|  |  |  |  |  |
| --- | --- | --- | --- | --- |
| **Mjeseci (2020.g.)** | **Broj intervencija** | **Požarne int.** | **Tehničke int.** | **Ostale int.** |
| Siječanj | 14 | 2 | 6 | 6 |
| Veljača | 20 | 6 | 3 | 11 |
| Ožujak | 23 | 10 | 10 | 3 |
| Travanj | 23 | 4 | 10 | 9 |
| Svibanj | 18 | 4 | 8 | 6 |
| Lipanj | 773 | 2 | 750 | 21 |
| Srpanj | 46 | 10 | 20 | 16 |
| Kolovoz | 43 | 6 | 25 | 12 |
| Rujan | 25 | 4 | 10 | 11 |
| Listopad | 21 | 1 | 6 | 14 |
| Studeni | 10 | 1 | 4 | 5 |
| Prosinac | 30 | 4 | 4 | 23 |
| **Ukupno** | 1046 | 54 | 856 | 136 |

Tablica 3.

Troškovi intervencija prikazani su u ( tablica4).

|  |  |  |  |
| --- | --- | --- | --- |
|  | **Intervencije 2021** | **Troškovi jedne intervencije** | **ukupno** |
| **JVP POŽEGA** | 1046 | 1.036,00 | **1.083.656,00 kn** |

Tablica 4.

Sve intervencije izvan područja grada Požege i prigradskih naselja obavljene su po zapovjedi županijskog vatrogasnog zapovjednika. Troškovi koji su nastali na intervencijama nisu sufinancirani od strane gradova i općina u kojima se intervencija obavila.

Na intervencijama je sudjelovalo **1307** **vozila**, **2814 vatrogasaca** Javne vatrogasne postrojbe grada Požege i na istim je utrošeno **3475:17 sati** rada bez ijedne povrede na radu, što svakako treba zahvaliti strogom provođenju mjera zaštite na radu.

Prosjek vremena dolaska na intervenciju, što čini vrijeme proteklo od dojave do dolaska na mjesto intervencije, iznosi cca 6 minuta.

Pozivanje vatrogasaca u popunu smjene izvršeno je **255** puta i pozvano je **540** vatrogasaca koji su se odazvali od poziva u vremenu od 1 minute, a vrijeme dolaska u postrojbu i spremnost za interveniranje je u prosjeku od cca 10 minuta što je ovisilo o udaljenosti djelatnika od JVP grada Požege.

**Intervencije na požarima 2021**

Po vrstama požara 2021. godina bila je prosječna jer nisu izostale intervencije požara otvorenog prostora u proljeće, a isto tako početkom zime bilježimo porast broja požara na građevinskim objektima.

Od intervencija požara možemo izdvojiti:

* požar objekta 32
* požar prijevoznog sredstva 2
* požar otvorenog prostora 20

**Tehničke intervencije**

Odnos broja tehničkih intervencija u periodu od 2017. - 2021.

Broj tehničkih intervencija u 2021. godini je povećan za 500 % u odnosu na prethodnu 2020. godinu.

**Vatrogasna vozila**

Vozila JVP tijekom 2021. godine prešla su cca 23.478 km. Radila su na mjestu cca 2.180 sati. Kontrolni pregledi vršeni su svakodnevno prilikom primopredaje smjena i po povratku s intervencija temeljem naputka. Pored dnevnih kontrolnih pregleda vršeni su i tjedni pregledi vozila i opreme. Tijekom 2021. godine izvršena su 52 tjedna pregleda i obavljena registracija i osiguranje vozila. Ukupno je utrošeno oko 5300 litara goriva za vozila i vatrogasne uređaje u iznosu 55.307,21 kn. Tijekom godine uočeni su određeni kvarovi na vozilima i opremi koji su djelomično otklonjeni.

**Program Vlade tjekom požarne ljetne sezone**

Sve zapovjedi glavnog vatrogasnog zapovjednika izvršene su u potpunosti i u skladu s našim mogućnostima. Intervencijska vatrogasna postrojba Javne vatrogasne postrojbe grada Požege broji 9 vatrogasca koji su do početka požarne sezone nije bilo tjelesne i visinske provjere zbog COVID 19. Tijekom ljetnog perioda sudjelovali su na dislokaciji u priobalju (DIP Dubrovnik-Zvekovica). Na terenu su bila tri djelatnika, odnosno izmjenjivali smo se sa Županijskom javnom vatrogasnom postrojbom prema zapovjedi glavnog vatrogasnog zapovjednika.

**3. OSTALE AKTIVNOSTI**

**Edukacije i vježbe**

Edukacija vatrogasaca provedena je kroz izradu tema i izvođenje taktičkih zadataka u krugu JVP Požega.

Zbog pandemije izazvane COVID 19 nisu održane obuke niti osposobljavanje za dobrovoljne vatrogasce.

U petom mjesecu je održana je obuka za rad sa alatom Weber gdje su bili prisutni svi djelatnici Javne vatrogasne postrojbe Grada Požege.

**Vatrogasno vježbalište**

Intenzivno se radilo na vatrogasnom vježbalištu, napravljen je poligon za pretraživanje prostora, te snalaženje u istom. Postavite su cijevi za zadimljavanje kata te još puno drugih stvari. Moramo navesti da je vježbalište isključivo izrađeno dobrovoljnim radom djelatnika Javne vatrogasne postrojbe Grada Požege te značajnom financijskom podrškom Županijske vatrogasne zajednice Požeško Slavonske županije, te posebno gradu Požegi koje je podržao našu ideju te pomogao oko realizacije tog projekta što financijski tako i oko projekta.

Planirano otvorenje vježbališta je u četvrtom mjesecu 2022. godine.

**Suradnja sa udrugama ,žurnim službama i drugim institucijama**

Osim s matičnim DVD-om Požega, suradnja se odvijala sa Vatrogasnom zajednicom Požeško-Slavonske županije, Vatrogasnom zajednicom Grada Požege koje su u svakom trenutku pružile pomoć bila ona financijska ili nekog drugog oblika. Suradnja je odlična i sa ostalim vatrogasnim društvima od stožarinh pa nadalje. Suradnja sa žurnom službom HMP je na velikoj razini.

Osim navedenih treba spomenuti i suradnju s Osnovnim i srednjim školama, Dječijim vrtićima, HGSS – om stanica Požega, Policijskom upravom Požega, Zavodom za hitnu medicinu i s Ravnateljstvom civilne zaštite područni ured Požega.

**Održavanje zgrada i okoliša**

Tjedno čišćenje prostorija dežurane i spavaone, te garaže s vozilima. Košnja trave oko vatrogasnog doma. Dnevno čišćenje prostorija i dežurane.

**Zaštita na radu**

Svi operativni vatrogasci imaju važeće liječničke preglede. Kontinuirano se vrši obnavljanje osobne zaštitne opreme.

**Opremanje i održavanje**

Tijekom 2021. godine za poboljšanje operativne sposobnosti postrojbe nabavljeno ili kupljeno je:

* navalno vozilo kompletno opremljeno
* kombi vozilo
* zaštitna odijela Bristol
* zaštitne kacige Heros Titan
* pojasevi za rad na visini i ostala oprema za spašavanje
* sabljasta pila, akumulatorska udarna bušilica,akumulatorska bušilica
* cijevi tlačne fi 52 mm

**Godišnji popis imovine na dan 31.12.2021.**

Povjerenstva za popis imovine imenovana od strane zapovjednika Javne vatrogasne postrojbe grada Požege popisali su: dugotrajnu imovinu (osnovna sredstva i sitan inventar),

te podnijeli Izvještaj o godišnjem popisu imovine Javne vatrogasne postrojbe grada Požege sa stanjem na dan 31.12.2021.

**Bilješke uz obrazac p- vrio**

Evidentiran je rashod sitnog inventara i proizvedene dugotrajne imovine po inventuri u iznosu **0,00 kn.**

**4. FINANCIJSKO POSLOVANJE I REZULTATI POSLOVANJA U 2021. GODINI**

Na dan 31. prosinca 2021. godine u Javnoj vatrogasnoj postrojbi Grada Požege bilo je zaposleno 20 radnika.

U dolje navedenoj tablici prikazana je struktura zaposlenih na dan 31. prosinca 2021. godine.

|  |  |  |  |
| --- | --- | --- | --- |
| Naziv radnog mjesta | Broj radnika utvrđen sistematizacijom | Stalni radni odnos | Određeni radni odnos |
| Zapovjednik | 1 | 1 |  |
| Zam. zapovjednika | 1 | 1 |  |
| Voditelj smjene | 3 | 3 |  |
| Voditelj vatrogasnog odjeljenja | 1 | 1 |  |
| Vatrogasac vozač | 11 | 11 |  |
| Punioc boca | 1 | 1 |  |
| vatrogasac | 2 | 1 | 1 |
| **ukupno** | **20** | **19** | **1** |

Tablica 5.

Na temelju Odluke Vlade Republike Hrvatske o minimalnim financijskim standardima za decentralizirano financiranje redovite djelatnosti javnih vatrogasnih postrojbi za 2021.godinu i razlike iz proračuna grada Požege utvrđen je Financijski plan za 2021. godinu u kojem su ukupni prihodi i rashodi planirani u iznosu od 4.763.312,00 kuna.

Realizacija Financijskog plana u 2021. godini prikazana je u slijedećoj tablici:

**PRIHODI 2021.GODINE**

|  |  |  |  |
| --- | --- | --- | --- |
|  | **PLANIRANO** | **OSTVARENO** | **INDEX %** |
| Opći prihodi i primitci | 4.164.219,00 | 4.106.967,59 | 98,62 |
| Vlastiti prihodi | 173.582,00 | 170.911,94 | 98,46 |
| Prihodi od prodaje nef. imovine | 40.000,00 | 0,00 | 0,00 |
| Pomoći proračunskih korisnika | 150.299,00 | 149.265,08 | 99,31 |
| Donacije proračunskih korisnika | 235.212,00 | 239.341,87 | 101,75 |
| **UKUPNO:** | **4.763.312,00** | **4.666.486,48** | **97,96** |

Tablica 6.

**RASHODI 2021.GODINA**

|  |  |  |  |
| --- | --- | --- | --- |
|  | **PLANIRANO** | **OSTVARENO** | **INDEX %** |
| Opći prihodi i primitci | 4.164.219,00 | 4.110.155,61 | 98,70 |
| Vlastiti prihodi | 173.582,00 | 86.068,73 | 49,58 |
| Prihodi od prodaje nef. imovine | 40.000,00 | 0,00 | 0,00 |
| Pomoći proračunskih korisnika | 150.299,00 | 114.427,88 | 76,13 |
| Donacije proračunskih korisnika | 235.212,00 | 230.212,02 | 97,87 |
| **UKUPNO:** | **4.763.312,00** | **4.540.864,24** | **97,96** |

Tablica 7.

Kapitalne donacije odnose se na donaciju kombi vozila od strane Hrvatske vatrogasne zajednice, dok Vatrogasne zajednice grada Požege, smo dobili sredstva od premije osiguranja za kupovinu vatrogasne opreme.

Ovi prihodi i rashodi također su uvršteni u Financijski plan za 2022. godinu u izmjenama i dopunama Finacijskog plana.

U ostvarenju prihoda i rashoda vide se odstupanja. Iskazani višak prihoda bit će prenešen u slijedeću proračunsku godinu i bit će utrošen za nabavku kapitalne opreme te za provedbu vatrogasnog plana.

Svi računovodstveni i financijski izvještaji u toku 2020. i za 2021. godinu dostavljeni su sukladno zakonskim odredbama i rokovima.

Sva materijalna prava radnika sukladno Kolektivnom ugovoru za državne službenike i namještenike za 2021. godinu isplaćena su radnicima, a odnosi se na jubilarne nagrade, otpremnine, dnevnice, pomoći u slučaju bolovanja dužeg od 90 dana, potpore za novorođeno dijete i dar za Sv. Nikolu, kao i naknade za prijevoz.

Do 31. siječnja 2021. potrebno je izraditi i predati Godišnji financijski izvještaj za 2021. godinu sukladno Okružnici o predaji i konsolidaciji finacijskih izvještaja proračuna, proračunskih i izvanproračunskih korisnika državnog proračuna te proračuna i izvanproračunskih korisnika proračuna JLPRS za razdoblje 01. siječnja do 31. prosinca 2021. godine koju je donijelo Ministarstvo finacija.

Isto tako, do 31. siječnja je potrebno izraditi i dostaviti izvješće o provedbi Zakona o pravu na pristup informacijama za 2021. godinu.

Do 31. siječnja potrebno je svim radnicima dostaviti IP obrazac.

Postoji i obveza izrade Izjave o fiskalnoj odgovornosti za 2021. godinu, čiji je rok 28. veljače 2022. godine.

Nakon tog financijske kartice kao i dnevna knjiženja potrebno je uvezati i ovjeriti s čim završava proračunska 2021. godina.

Zapovjednik

Dalibor Hrunka bacc. ing. sec., v.r.